Sir **Patrick Stewart** OBE (angl. Sir Patrick Stewart, OBE; \* 13. júl 1941, Mirfield, Anglicko, Spojené kráľovstvo) je anglický herec. Účinkoval v niekoľkých divadelných inscenáciách, tiež stvárnil postavu menom Jean-Luc Picard v sérii filmov a televíznych seriálov *Star-Trek*.

Detstvo a mladosť
-----------------

Pochádza z anglickej rodiny, má dvoch starších bratov. Od rodičov nedostal stredné meno ale istý čas používal meno „Hewes". Veľkú časť svojho detstva strávil v časti Jarrows. Pochádzal z chudobnej rodiny v ktorej jeho otec praktizoval násilné správanie, čo neskôr ovplyvnilo Stewartovo politické a ideologické presvedčenie.

Stewart navštevoval Crowless Church of England Junior and Infants School. V roku 1951 nastúpil na strednú školu v Mirfielde, kde začal študovať drámu. V 15 rokoch opustil školu a začal sa venovať naplno divadlu, čo vnímal ako istý spôsob sebavyjadrenia. Neskôr získal grant na Bristol Old Vic Theatre School.

Kariéra
-------

V roku 1966 sa stal členom Royal Shakespeare Company, ktorým bol až do roku 1982. Vystupoval s hercami ako Ben Kingsley a Ian Richardson. Neskôr sa začal objavovať v televíznych filmoch a seriáloch ako napríklad *Juh proti severu* (1975) či *Ja, Claudius* (1976). V roku 1987 súhlasil stvárniť postavu Jeana-Luc Picarda v televíznom seriály *Star Trek: Nová generácia*. Keď prišiel do Hollywoodu pozmenil si svoje meno na Patrick Hewes Stewart, nakoľko jeden jeho menovec už bol členom Screen Actors Guild. Aj keď Stewart pochyboval o úspešnosti seriálu, rozhodol sa zostať v Hollywoode. Po veľmi úspešnej prvej sérii súhlasil s pokračovaním aj v ďalších častiach. Nakoniec svoju rolu stvárnil vo všetkých siedmych sériách do roku 1993. Rolu Jeana-Luc Picarda stvárnil tiež v niekoľkých filmových adaptáciách. V roku 1995 získal nomináciu za svoj herecký výkon v seriály na herecké ocenenie Screen Actors Guild Awards. K účinkovaniu sa vrátil aj v roku 2020 v novom seriály *Star Trek: Picar*, kde si svoju rolu zopakoval.

V roku 1984 si zahral vo filme *Duna*. Po boku Julie Roberts a Mela Gibsona si zahral v dráme *Sprisahanie* z roku 1997. V roku 1999 si zahral vo filme *Moby Dick*, kde za svoj herecký výkon získal svoju prvú nomináciu na ocenenie Zlatý glóbus. O rok neskôr sa pripojil k hereckému obsadeniu ako Hugh Jackman, Anna Pauqin, Ian McKellen či Famke Janssen v prvej časti filmovej série *X-Men*. Za svoj herecký úspech získal veľa pozitívnych recenzií. Svoju rolu si zopakoval aj v ďalších siedmych filmových pokračovaniach. V roku 2017 uviedol, že posledný krát stvárni postavu profesora Charlesa Xaviera a to vo filme *Logan: Wolverine*.

V roku 2005 získal svoju druhú nomináciu na Zlatý glóbus vo filme *Lev v zime*, kde si zahral po boku Glenn Close, ktorá bola tiež nominovaná a nakoniec cenu získala. V roku 2010 sa objavil v televíznom filme divadelnej adaptácie *Macbeth*.

Venuje sa aj dabingu. Narozprával niekoľko animovaných postáv, či videohier a tiež stvárnil rozprávača vo viacerých filmoch, ako napríklad v komédii *Macík Ted* z roku 2012.

Súkromný život
--------------

Jeho prvou manželkou bola Sheila Falconer s ktorou sa rozviedli v roku 1990. Spolu majú dve deti, syna Daniela a dcéru Sophiu. V roku 1997 sa zasnúbil s Wendy Neuss, vzali sa v roku 2000 a ich manželstvo skončilo rozvodom v roku 2003. V roku 2013 sa oženil tretíkrát za speváčku a skladateľku Sunny Ozell s ktorou tvoril pár od roku 2008. Na ich svadbe v septembri 2013 ich oddal Stewartov kamarát Ian McKellen.

Stewart uviedol, že jeho presvedčenia a názory sú zakorenené vo viere v spravodlivosť a rovnosť. Kritizoval vojnu v Iraku a legislatívu vlády Spojeného kráľovstva v oblasti občianskych slobôd. Je ateista a označuje sa za feministu. Verejne obhajoval právo pre asistovanú samovraždu. V auguste 2014 podpísal list The Guardian v ktorom vyjadril nádej, že Škótsko zostane súčasťou Spojeného kráľovstva. V roku 2006 nakrútil krátke video pre Amnesty International proti domácemu násiliu.

V roku 1996 získal svoju hviezdu na Hollywoodskom chodníku slávy a v roku 2010 bol kráľovnou Alžbetou II. pasovaný za rytiera, za jeho zásluhy v dramatickom umení.

Iné projekty
------------

Commons
* Spolupracuj na Commons Commons ponúka multimediálne súbory na tému **Patrick Stewart**

Externé odkazy
--------------

* Patrick Stewart v Internet Movie Database (po anglicky)
* Patrick Stewart v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Patrick Stewart na anglickej Wikipédii.*

| * z
* d
* u
Držitelia ceny Drama Desk za vynikajúci herecký výkon |
| --- |
| 
* Ian McKellen (1984)
* Whoopi Goldberg (1985)
* Eric Bogosian (1986)
* Barbara Cook (1987)
* Robert Morse (1990)
* Eileen Atkins (1991)
* Patrick Stewart (1992)
* Anna Deavere Smith (1993)
* Anna Deavere Smith (1994)
* James Lecesne (1995)
* Mary Louise Wilson (1996)
* Fiona Shaw (1997)
* John Leguizamo (1998)
* David Hare (1999)
* Dame Edna Everage (2000)
* Pamela Gien (2001)
* Elaine Stritch (2002)
* Tovah Feldshuh (2003)
* Jefferson Mays (2004)
* Billy Crystal (2005)
* Antony Sher (2006)
* Vanessa Redgravová (2007)
* Laurence Fishburne (2008)
* Lorenzo Pisoni (2009)
* Jim Brochu (2010)
* John Leguizamo (2011)
* Cillian Murphy (2012)
* Michael Urie (2013)
* John Douglas Thompson (2014)
* Benjamin Scheuer (2015)
* Jesse Tyler Ferguson (2016)
* Ed Dixon (2017)
* Billy Crudup (2018)
* Mike Birbiglia (2019)
* Laura Linneyová (2020)

 |

| * z
* d
* u
Držitelia ceny Saturn Award pre najlepšieho herca vo vedľajšej úlohe |
| --- |
| 1974 - 1999 | 
* Marty Feldman (1974/75)
* Jay Robinson (1976)
* Alec Guinness (1977)
* Burgess Meredith (1978)
* Arte Johnson (1979)
* Scatman Crothers (1980)
* Burgess Meredith (1981)
* Richard Lynch (1982)
* John Lithgow (1983)
* Tracey Walter (1984)
* Roddy McDowall (1985)
* Bill Paxton (1986)
* Richard Dawson (1987)
* Robert Loggia (1988)
* Thomas F. Wilson (1989/90)
* William Sadler (1991)
* Robin Williams (1992)
* Lance Henriksen (1993)
* Gary Sinise (1994)
* Brad Pitt (1995)
* Brent Spiner (1996)
* Vincent D'Onofrio (1997)
* Ian McKellen (1998)
* Michael Clarke Duncan (1999)

 |
| 2000 - súčasnosť | 
* Willem Dafoe (2000)
* Ian McKellen (2001)
* Andy Serkis (2002)
* Sean Astin (2003)
* David Carradine (2004)
* Mickey Rourke (2005)
* Ben Affleck (2006)
* Javier Bardem (2007)
* Heath Ledger (2008)
* Stephen Lang (2009)
* Andrew Garfield (2010)
* Andy Serkis (2011)
* Clark Gregg (2012)
* Ben Kingsley (2013)
* Richard Armitage (2014)
* Adam Driver (2015)
* John Goodman (2016)
* Patrick Stewart (2017)
* Josh Brolin (2018/2019)
* Bill Hader (2019/2020)
* Ke Huy Quan (2021/2022)

 |

| * z
* d
* u
Držitelia ceny Saturn Award pre najlepšieho televízneho herca |
| --- |
| 
* Kyle Chandler (1996)
* Steven Weber (1997)
* Richard Dean Anderson (1998)
* David Boreanaz (1999)
* Robert Patrick (2000)
* Ben Browder (2001)
* David Boreanaz (2002)
* David Boreanaz (2003)
* Ben Browder (2004)
* Matthew Fox (2005)
* Michael C. Hall (2006)
* Matthew Fox (2007)
* Edward James Olmos (2008)
* Josh Holloway (2009)
* Stephen Moyer (2010)
* Bryan Cranston (2011)
* Kevin Bacon / Bryan Cranston (2012)
* Mads Mikkelsen (2013)
* Hugh Dancy / Andrew Lincoln (2014)
* Bruce Campbell (2015)
* Andrew Lincoln (2016)
* Kyle MacLachlan (2017)
* Sam Heughan (2018/2019)
* Patrick Stewart (2019/2020)

 |

Autoritné údaje: * BnF: 14021741w
* GND: 119510162
* ISNI: 0000000121419212
* LCCN: n84002441
* NK ČR: pna2004259286
* VIAF: 85079330
* WorldCat: lccn-n84002441